Otkriveno pet novih planeta
Ovih dana znanstvenici su izvijestili o prvim svijetovima koje je otkrio svemirski teleskop Kepler, lansiran u ožujku prošle godine upr
Svemirski teleskop Kepler dizajniran je za traganje za planetima nalik Zemlji, ali njegova prva otkrića su mnogo veći planeti - četiri veća od Jupitera, a peti otprilike kao Neptun. Znanstvenik NASA-e William Borucki kaže da ti planeti kruže oko svojih zvijezda tolikim brzinama da se njihove godine mjere našim danima. Koliko vrući? Astronomi koriste Kelvinovu ljestvicu koja počinje s apsolutnom nulom, odnosno minus 273 celzijeva stupnja. Jupiter je, prema njoj, ledenih 124 stupnja, a Zemlja oko 300. Borucki i drugi astronomi iz programa Kepler raspravljali su o novootkrivenim planetima na skupu Američke astronomske udruge, u Washingtonu. Teleskop Kepler planete ne vidi izravno. Zagledajući u duboki svemir čak i s najboljim teleskopom ne može se vidjeti planet koji sakriva blještavost zvijezde oko koje orbitira. Umjesto toga, astronomi gledaju kada se blještavost zvijezde na tren smanji kako planet prođe između nje i teleskopa. Upravo tako je bilo identificirano pet novootkrivenih planeta. Teleskop Kepler stalno promatra više od stotinu tisuća zvijezda za koje se smatralo vjerojatnim da imaju planete. Nalazi Keplera provjereni su i potvrđeni sa Zemlje tijekom gotovo stotinu noći osmatranja teleskopima u Sjedinjenim Državama i na Kanarskim otocima.